iraklixyz/georgian-wikipedia-cleaned huggingface dataset:
ბადმინტონი 2020 წლის ზაფხულის ოლიმპიურ თამაშებზე

ტოკიოში 2020 წლის ზაფხულის ოლიმპიურ თამაშებზე ბადმინტონის შეჯიბრებები გაიმართება 2021 წლის 24 ივლისიდან 2 აგვისტომდე.

სულ 172 სპორტსმენი იასპარეზებს ხუთ დისციპლინაში: კაცების ერთეულებში, კაცების წყვილებში, ქალების ერთეულებში, ქალების წყვილებში და შერეულ წყვილებში.

კვალიფიკაცია
თავდაპირველად ოლიმპიური საკვალიფიკაციო პერიოდი განსაზღვრული იყო 2019 წლის 29 აპრილიდან 2020 წლის 26 აპრილამდე, ხოლო ბადმინტონის მსოფლიო ფედერაციის რეიტინგი უნდა გამოქვეყნებულიყო 2020 წლის 30 აპრილს. მოგვიანებით თარიღები შეიცვალა და ოლიმპიური საკვალიფიკაციო პერიოდი გაიმართა 2019 წლის 29 აპრილიდან და 2021 წლის 6 ივნისამდე, ხოლო ბადმინტონის მსოფლიო ფედერაციის რეიტინგი, რომლის გამოქვეყნება დაგეგმილია 2021 წლის 15 ივნისს, გამოყენებული იქნება ადგილების გასანაწილებლად. ერებს (ქვეყნებს) მაქსიმუმ ორი მოთამაშის გაყვანა შეუძლიათ კაცებისა და ქალების ერთეულთა დისციპლინებში, თუკი ორივე მსოფლიოს 16 საუკეთესოში მოხვდა; წინააღმდეგ შემთხვევაში, მხოლოდ ერთი კვოტური ადგილი ეკუთვნით ოცდათვრამეტი ვაკანტური ადგილის შევსებამდე. მსგავსი რეგულაციები ვრცელდება წყვილებში მოთამაშეებზე, რამდენადაც ეოკ-ებს შეუძლიათ მაქსიმუმ ორი წყვილის გაყვანა, თუკი ორივე საუკეთესო რვა წყვილს შორის იქნება, ხოლო დანარჩენ ეოკ-ებს უფლება აქვთ ერთი წყვილის გაყვანისა, სანამ 16 საუკეთესო წყვილისათვის არ შეივსება კვოტური ადგილები. დამატებითი წესები უზრუნველყოფს, რომ თითოეული კონტინენტი წარმოდგენილი იყოს ყველა დისციპლინაზე, მასპინძელმა მიიღოს მინიმუმ ერთ კვოტური ადგილს თითოეულ ცალკეულ დისციპლინაში და დაემატოს დამატებითი კვოტური ადგილებს, თუკი მოთამაშეები კვალიფიკაციას მიიღებენ რამდენიმე დისციპლინაში.

განრიგი
მონაწილეობა
მონაწილე ერები

მასპინძელი

მონაწილეები
მედლები
მედლების ცხრილი
მედალოსნები
რიხარდ ერნსტი

რიხარდ რობერტ ერნსტი (; დ. 14 აგვისტო, 1933, ვინტერთური, შვეიცარია, — გ. 4 ივნისი, 2021, იქვე) — შვეიცარიელი ქიმიკოსი, ნობელის პრემიის ლაურეატი ქიმიაში (1991). ერნსტმა შეიმუშავა ბირთვული მაგნიტურ-რეზონანსული სპექტროსკოპიის მაღალი გარჩევადობის ტექნიკა, რომელიც საბაზისო და შეუცვლელ მეთოდად იქცა ქიმიაში და გამოყენება ჰპოვა მეცნიერების სხვა დარგებშიც.

ერნსტმა დაამთავრა ციურიხის ფედერალური ტექნოლოგიების ინსტიტუტი 1957 წელს და იქვე მოიპოვა დოქტორის ხარისხი ქიმიის მიმართულებით 1962 წელს. 1963-1968 წლებში სამეცნიერო საქმიანობას ეწეოდა პალო ალტოში (კალიფორნია, აშშ). 1966 წელს თავის ამერიკელ კოლეგასთან ერთად აღმოაჩინა, რომ ბირთვული მაგნიტურ-რეზონანსული სპექტროსკოპიის მგრძნობელობა მნიშვნელოვნად იზრდებოდა ნელი, ფართო გავრცელების რადიოსიხშირული ტალღების ჩანაცვლებით უფრო მოკლე, ინტენსიური პულსური ტალღებით. ეს აღმოჩენა ბირთვების უფრო დიდი მრავალფეროვნების ანალიზის საშუალებას იძლეოდა. 1968 წელს ერნსტი შვეიცარიაში დაბრუნდა და პენსიაზე გასვლამდე თავის მშობლიურ ინსტიტუტში ასწავლიდა; 1970 წელს იქვე მიიღო ასისტენტ-პროფესორის, ხოლო 1976 წელს — სრული პროფესორის წოდება.

ერნსტის კიდევ ერთი მნიშვნელოვანი წვლილი ბირთვული მაგნიტურ-რეზონანსული სპექტროსკოპიის განვითარებაში იყო მეთოდი, რომელიც დიდი ზომის მოლეკულების მაღალი გარჩევადობის „ორ-განზომილებიანი“ კვლევის საშუალებას იძლეოდა. ერნსტის მიღწევებზე დაყრდნობით მეცნიერებმა შეძლეს ორგანული და არაორგანული ნაერთების, ასევე ბიოლოგიური მაკრომოლეკულების სამ-განზომილებიანი სტრუქტურის განსაზღვრა, ბიოლოგიურ მოლეკულებსა და სხვა ნივთიერებებს (ლითონის იონები, წყალი, მედიკამენტები) შორის ურთიერთქმედების შესწავლა, თერმოდინამიკური სისტემების ქიმიური კომპონენტების დადგენა და ქიმიური რეაქციების სიჩქარის შესწავლა. 1991 წელს ერნსტი ქიმიაში ნობელის პრემიით დაჯილდოვდა. მიღებული ჰქონდა სხვა სამეცნიერო და სახელმწიფო ჯილდოები. ერნსტის ცხოვრებისა და მოღვაწეობის შესახებ რეჟისორმა კარლო ბარტონმა 2009 წელს გადაიღო დოკუმენტური ფილმი „მეცნიერება + დჰარმა = საზოგადოებრივი პასუხისმგებლობა“.
ლახტი (იარაღი)

ლახტი — საბრძოლო საცემი იარაღი. არსებობდა მისი რამდენიმე ნაირსახეობა. ზოგან ლახტი მხედართმთავრის ძალაუფლების სიმბოლო იყო. „ლახტის“ შესახებ სულხან-საბა ორბელიანის ლექსიკონში ვკითხულობთ:

შესაბამისად, საბას განმარტების მიხედვით „ლახტი“ ქართულად „გურზის“ (სპ. „გორზ“ — მრგვალთავიანი საბრძოლო საცემი იარაღის), მსგავსი, ოღონდ ფრთებიანი იარაღია.

ლახტის ფორმა (კვერთხის თავი მკვეთრად გამოკვეთილი ფრთებით), როგორც ჩანს, ჩამოყალიბდა არაუადრეს – საუკუნეების მიჯნისა. ამ პერიოდით თარიღდება ლახტის თავების უძველესი ნიმუშები (რკინისა და ბრინჯაოს) აღმოსავლეთ ევროპისა და მახლობელი აღმოსავლეთის ტერიტორიიდან. საქართველოში იარაღის ეს სახეობა კარგად უნდა ყოფილიყო ცნობილი, რასაც, მუზეუმებში დაცული ექსპონატების სიუხვე, წერილობითი წყაროები და სხვადასხვა გამოსახულებები ადასტურებს. ქართულ წერილობით წყაროებში „ლახტის“ ხსენება უკვე საუკუნიდან გვხდება. „ამირანდარეჯანიანში“ ვკითხულობთ „წინასვე თქვეს მშვილდისა არა აღება, ყოველსავე შუბითა, ხრმლითა და ლახტითა იბრძოდეს“. „ვეფხისტყაოსნის“ მიხედვით ფატმანთან მყოფი ავთანდილი „ადგა და ლახტი აიღო…“.

 ს-ში დასავლეთ საქართველოში გავრცელებული იყო ლახტი ფრთებზე ხმლისებური ჭვირებით. მსგავსი ლახტები ოსმალურ, სპარსულ და ევროპულ მასალებში არ გვხდება. სავარაუდოდ, დაახ. საუკუნის პირველ ნახევარში ან შუა ხანებში, დასავლეთ საქართველოში მოქმედებდა სახელოსნო, სადაც აღნიშნული ხმლისებურ-ჭვირიანი ლახტები მზადდებოდა.

ქართული მითებში ლახტით, ღვთისშვილები ანადგურებენ დევებს, რისთვისაც ისინი „ლახტიანებად“ იხსენიებიან საკულტო ტექსტებში. კოპალას მიმართავენ შემდეგნაირად: „გმირო კოპალა, ლაღო, ლახტიანო“.
კახის სახელმწიფო ქართული დრამატურგიული თეატრი

კახის სახელმწიფო ქართული დრამატული თეატრი — ილია ჭავჭავაძის სახელობის ქართული თეატრი საინგილოს სოფელ ალიბეგლოში, აზერბაიჯანი.

ისტორია
1981 წელს სოფლის ახალგაზრდობის მოთხოვნით და პოეტ იზა ორჯონიკიძის ინიციატივით, საქართველოს შოთა რუსთაველის სახელობის თეატრალურმა ინსტიტუტმა სოფელში მიავლინა სტუდენტები მ. კვირკველია და მ. მჭედლიშვილი, რომლებმაც დადგეს საკურსო სპექტაკლები (რ. ერისთავის „ჯერ დაიხოცნენ, მერე იქორწინეს“ და ა. სულაკაურის „სალამურას თავგადასავალი“). ამ სპექტაკლებში მონაწილე სცენისმოყვარეთა ძალებით 1981 წელს ალიბეგლოს კულტურის სახლთან ჩამოყალიბდა დრამწრე ა. დოლენჯაშვილის ხელმძღვანელობით. 1985 წელს აზერბაიჯანის სსრ-ის კულტურის სამინისტროს კოლეგიის გადაწყვეტილებით დრამწრეს მიენიჭა სახალხო თეატრის სტატუსი. ამავე წელს თეატრალური ინსტიტუტის სტუდენტებმა დ. მაცხონაშვილმა და პ. ცუცქირიძემ ალიბეგლოელთა ძალებით მოამზადეს თოჯინების სპექტაკლი - ვ. რაბადანის „ოხერტიალა“.

1987 წელს თეატრს მიენიჭა ილია ჭავჭავაძის სახელი, ამავე წელს თეატრი გახდა მშრომელთა თვითმოქმედი დრამატული ხელოვნების საკავშირო ფესტივალის ლაურეატი.

დღიდან დაარსებისა თეატრთან არსებობს ბავშვთა დრამატული სტუდია სოფელ ალიბეგლოს შოთა რუსთაველის სახელობის ქართული საშუალო სკოლის მოსწავლეთათვის.

ალიბეგლოს ქართულ სახალხო თეატრს შეფობენ საქართველოს თეატრის მოღვაწეთა კავშირი და საქართველოს სიმღერისა და ცეკვის სახელმწიფო დამსახურებული ანსამბლი (ხელმძღვანელი ჯ. ჭკუასელი), საქართველოს რესპუბლიკის კულტურის სამინისტრო და საქართველოს შოთა რუსთაველის სახელობის თეატრალური ინსტიტუტი.

2004 წლის დეკემბერში აზერბაიჯანის პრეზიდენტმა ილჰამ ალიევმა გამოსცა ბრძანებულება თეატრისათვის სახელმწიფო აკადემიური თეატრის სტატუსის მინიჭების შესახებ.

რეპერტუარი
1988 წელს თეატრის რეპერტუარში იყო: რ. ერისთავის „ჯერ დაიხოცნენ, მერე იქორწინეს“, ა. სულაკაურის „სალამურას თავგადასავალი“, გ. ერისთავის „უჩინმაჩინის ქუდი“, ლ. ასათიანის „ბასიანის ბრძოლა“, კომპოზიცია აზერბაიჯანულ ხალხურ ლექსებზე - „აზერბაიჯანული ბაიათები ანუ სავიზიტო ბარათი“, ა. გეწაძის „შუაზე გაყოფილი ცრემლი“, „წმინდანები ჯოჯოხეთში“, დ. აწყურელის „ცოლ-ქმრობის წინააღმდეგი“ (მეორე სახელწ. – „ბერბიჭები“, ქართ. ენის ინგილოურ დიალექტზე და აზერბ. ენაზე), ა. ჩხაიძის „თავისუფალი თემა“. ქართველი პოეტებისა და მწერლების ნაწარმოებების მიხედვით, საკონცერტო პროგრამა - „ქართული სიმღერის საღამო“, პოეზიის საღამოები — „ადგილობრივი სახალხო მთქმელები“, „ინგილო სახალხო მთქმელები“, „ჩვენ ხუთი წლის ვართ“ (დიალოგი მაყურებელთან), ბ. ლავრენიოვის „ორმოცდამეერთე“ და სხვ.

1987 წელს თეატრის ინიციატივით სოფლის სტადიონზე მოეწყო სახ. დღესასწაული — „ილიაობა“ (მიეძღვნა ი. ჭავჭავაძის დაბადების 150 წლისთავს, ტარდება ყოველწლიურად ოქტომბრის პირველ ნახევარში). 1988 დაიდგა ახალი სპექტაკლები: ნ. დუმბაძის „საბრალდებო დასკვნა“ და საინგილოს ისტორიის ამსახველი მონტაჟი „ალაზანს აქეთ“ (წარსული და თანამედროვეობა; სცენარის ავტორი და რეჟისორი ა. დოლენჯაშვილი); 1990 წელს — ლიტერატურულ-მუსიკალური კომპოზიცია „აპრილი მოსულა“ (ავტორი და რეჟისორი ა. დოლენჯაშვილი), რ. ტომას „მახე“; 1992 წელს – რ. გაბრიაძის „უცხო ჩიტი“, რ. ერისთავის „ეჭვიანი“, ა. ჩეხოვის „ხელის თხოვნა“, სცენები ბ. ბრეხტის პიესიდან „შიში და სიღატაკე მესამე იმპერიისა“ (ლ. ბრეგაძის თარგმანი). ამავე წელს თეატრი გასტროლებზე იყო სამაჩაბლოს სოფლებში (ზემო და ქვემო აჩაბეთი, ქურთა, კეხვი, ერედვი).
ელმარ გასიმოვი

ელმარ გასიმოვი (დ. 2 ნოემბერი, 1990) — აზერბაიჯანელი ძიუდოისტი. ამჟამად ასპარეზობს -100კგ წონით კატეგორიაში. მონაწილეობა აქვს მიღებულ ორ ოლიმპიადაზე. 2016 წელს მოიპოვა ვერცხლის მედალი ზაფხულის ოლიმპიურ თამაშებზე. 2017 წელს მსოფლიო ჩემპიონატზე მოიპოვა ბრინჯაოს მედალი. არის ევროპის ორგზის ბრინჯაოს (2012, 2019) და ერთგზის ვერცხლის (2014) მედლის პრიზიორი.

რესურები ინტერნეტში
.
ვარდის რომანი

ვარდის რომანი — შუა საუკუნეების ფრანგული ლიტერატურის ძეგლი, ალეგორიულ-დიდაქტიკური პოემა. შედგება ორი ნაწილისგან. პირველი ნაწილის ავტორია გილიომ დე ლორისი, შიცავს 4058 ტაეპს და დაწერილია 1225-1230 წლებში. ვარდი განსახიერებს ქალს, პერსონიფიცირებულია ასევე სიკეთე, ბოროტება. 40 წლის შემდეგ პოემა განაგრძო სწავლულმა კლირიკოსმა ჟან დე მენმა. მეორე ნაწილი დაწერილია 1265-1270 წლებში და შედგება 18000 ტაეპისგან. მეორე ნაწილს შენარჩუნებული აქვს ალეგორიზმი, თუმცა უფრო თავისუფლად მსჯელობს ადამიანის ღირსების და მანკიერების საკითხებზე. ნაწარმოებში შესამჩნევია მატერიალიზმის და დემოკრატიზმის ნიშნები.
ედგარ ვარეზი

ედგარ ვარეზი (დ. 22 დეკემბერი, 1885, პარიზი — 7 ნოემბერი, 1965, ნიუ-იორკი) — წარმოშობით ფრანგი ამერიკელი კომპოზიტორი და დირიჟორი.

ბიოგრაფია
კომპოზიციას სწავლობდა პარიზში. 1908 წლიდან ბერლინში დირიჟორობდა მის მიერ ჩამოყალიბებულ სიმფონიურ გუნდს. 1915 წლიდან ცხოვრობდა აშშ-ში. 1926 წელს მონაწილეობდა კომპოზიტორთა პანამერიკული საზოგადოების დაარსებაში. იყო მუსიკალური ავანგარდიზმის წარმომადგენელი. გავლენა იქონია სხვა ავანგარდისტების შემოქმედებაზე. 1929 წლიდან იყო ელექტრონული მუსიკის მიმდევარი. მისი ნაწარმოებებია „იონიზაცია“ 41 დასარტყელი საკრავისა და 2 სირენისთვის (1932), „ელექტრონული პოემა“ (1958).
ეი-იჩი ნეგისი

ეი-იჩი ნეგისი (დ. 14 ივლისი, 1935, ჩანჩუნი, მანჯოუ-გო, ახლანდ. ჩინეთის სახალხო რესპუბლიკა, — გ. 6 ივნისი, 2021, ინდიანაპოლისი, აშშ) — იაპონელი ქიმიკოსი, ნობელის პრემიის ლაურეატი ქიმიაში (აკირა სუძუკისთან და რიჩარდ ფ. ჰეკთან ერთად, 2010).

ეი-იჩი ნეგისი დაიბადა მანჯოუ-გოს ტერიტორიაზე. 1958 წელს დაამთავრა ტოკიოს უნივერსიტეტი, 1963 წელს კი — პენსილვანიის უნივერსიტეტი ფილადელფიაში (აშშ), სადაც მიიღო დოქტორის ხარისხი. 1958-1966 წლებში, ხანგამოშვებით, მუშაობდა იაპონური ქიმიური კომპანიის, „ტეიძინის“ ლაბორატორიაში, როგორც მეცნიერი-ქიმიკოსი. 1966 წლიდან მუშაობდა აშშ-ში, პურდუის უნივერსიტეტის (ვესტ-ლაფაიეტი, ინდიანა), 1972-1979 წლებში კი იყო სირაკუზის უნივერსიტეტის ასისტენტ-პროფესორი, შემდეგ — ასოცირებული პროფესორი. 1979 წელს პროფესორად დაბრუნდა პურდუის უნივერსიტეტში.

1977 წელს ეი-იჩი ნეგისიმ განავითარა ამერიკელი ქიმიკოსის, რიჩარდ ჰეკის მიერ შექმნილი ორგანული რეაქციების პალადიუმით კატალიზის მეთოდი. მის მიერ მოდიფიცირებული მეთოდი პალადიუმის ატომზე ნახშირბადის ატომის გადატანას თუთიის ატომის მეშვეობით ახდენდა (ნეგისის რეაქცია). ამ რეაქციას დიდი მნიშვნელობა აქვს ფარმაცევტულ მრეწველობაში. 2010 წელს რიჩარდ ჰეკთან და იაპონელ აკირა სუძუკისთან ერთად ქიმიაში ნობელის პრემიის ლაურეატი გახდა. ნეგისი გარდაიცვალა 2021 წელს, 85 წლის ასაკში.
კალათბურთი 2020 წლის ზაფხულის ოლიმპიურ თამაშებზე

იაპონიის დედაქალაქ ტოკიოში, 2020 წლის ზაფხულის ოლიმპიურ თამაშებზე კალათბურთის შეჯიბრები გაიმართება 2021 წლის 24 ივლისიდან 8 აგვისტომდე.

კვალიფიკაცია
ეროვნულ ოლიმპიურ კომიტეტებს შეუძლიათ წარმოდგენილი იყვნენ მხოლოდ ერთი 12-მოთამაშიანი კაცთა და ერთი 12-მოთამაშიანი ქალთა გუნდით.

კაცების კვალიფიკაცია
ქალების კვალიფიკაცია
ქალთა ტურნირში 12 გუნდი მიიღებს მონაწილეობას. მასპინძელმა ქვეყანამ და 2018 წლის მსოფლიო თასის გამარჯვებულმა კვალიფიკაცია მიიღეს. ამასთან, ამ ორმა გუნდმა უნდა იასპარეზოს წინასაკვალიფიკაციო და საკვალიფიკაციო ტურნირებში და თითოეული მათგანი დაიკავებს ერთ-ერთ საკვალიფიკაციო ადგილს ამ ტურნირებში. ამრიგად, მაშინ, როდესაც ორი მსოფლიო საკვალიფიკაციო ტურნირის შედეგან კვოტურ ადგილებს მიიღებს სამი საუკეთესო გუნდი, დანარჩენ ორ ტურნირში ადგილები მიანიჭება მხოლოდ პირველ ორ საუკეთესო გუნდს, ასევე მასპინძელ ქვეყანას ან მსოფლიო თასის გამარჯვებულს.

გუნდებმა მსოფლიო ოლიმპიური საკვალიფიკაციო ტურნირებისათვის კვალიფიკაცია უნდა მიიღონ ქალთა ევრობასკეტის ან წინაოლიმპიური შესარჩევი ტურნირების საშუალებით.

განრიგი
კაცების ტურნირი
წინასწარი რაუნდი
ჯგუფი 
ჯგუფი 
ჯგუფი 
მესამე ადგილზე გასული გუნდის რეიტინგი
გამოვარდნის ეტაპი
ქალთა ტურნირი
წინასწარი რაუნდი
ჯგუფი 
ჯგუფი 
ჯგუფი 
მესამე ადგილზე გასული გუნდის რეიტინგი
გამოვარდნის ეტაპი
33 კალათბურთი
2017 წლის ივნისში საერთაშორისო ოლიმპიურმა კომიტეტმა გამოაცხადა, რომ 33 კალათბურთი ზაფხულის ოლიმპიურ თამაშებზე პირველად 2021 წელს იქნებოდა წარმოდგენილი.

კვალიფიკაცია
33-ის კვალიფიკაცია ავლენს რვა-რვა გუნდს კაცებისა და ქალების ტურნირებისათვის. მასპინძელ ქვეყანას, იაპონიას, გარანტირებული აქვს მხოლოდ ერთი ადგილი და არა თითო-თითო ორივე სქესისათვის. ოთხ-ოთხი გუნდი თითოეული სქესისათვის (შემცირდება სამამდე, თუ იაპონია გამოიყენებს თავის გარანტირებულ ადგილს) განისაზღვრება მსოფლიო რეიტინგის მიხედვით. სამი გუნდი ასევე სათითაო სქესისათვის შეირჩევა ოლიმპიური საკვალიფიკაციო ტურნირის საშუალებით. საბოლოო გუნდი სქესის მიხედვით შეირჩევა უნივერსალურ ოლიმპიურ საკვალიფიკაციო ტურნირზე.

კაცები
ქალები
კალათბურთი 2020 წლის ზაფხულის ოლიმპიურ თამაშებზე – კაცების კვალიფიკაცია

კაცების საკვალიფიკაციო შეხვედრები ოლიმპიადის კალათბურთის ტურნირზე ჩატარდა 2019-დან 2020 წლამდე პერიოდში; სავარაუდოდ, ფიბა-ს (კალათბურთის საერთაშორისო ფედერაცია) ხუთივე ზონა იქნება წარმოდგენილი ოლიმპიადის კალათბურთის დისციპლინებში (-19-ის პანდემიის გამო ოლიმპიადა გადაიდო 2021 წლამდე).

იაპონია, როგორც მასპინძელი, პირდაპირ იღებს კვალიფიკაციას. პირველი საკვალიფიკაციო ტურნირი იყო 2019 წლის ფიბა-ს კალათბურთის მსოფლიო ჩემპიონატი, რომელშიც შვიდმა გუნდმა მიიღო კვალიფიკაცია. ამ ჩემპიონატის შემდეგი საუკეთესო 16 გუნდი, რომლებიც ოლიმპიადაზე უშუალოდ ვერ მიიღეს კვალიფიკაცია, ფიბა–ს ოთხივე რეგიონიდან შერჩეულ 2–2 (ანუ სულ 8) გუნდთან ერთად მონაწილეობას მიიღებს უაილდ-ქარდის ოთხ ცალკეულ ტურნირში, რომლებიც განსაზღვრავს ოლიმპიადაზე გასულ საბოლოო ოთხ გუნდს.

მეთოდი
სულ 12 გუნდი მიიღებს მონაწილეობას ოლიმპიადაში, თითოეულ ეროვნულმა კომიტეტს შეუძლია გაგზავნოს მხოლოდ ერთი გუნდი.

კვალიფიკაცია ოლიმპიადის მასპინძლობის გზით
მასპინძელი ქვეყანა (იაპონია) უფლებამოსილია მასპინძლად მიიღოს მონაწილეობა კაცების კალათბურთის დისციპლინაში.

კვალიფიკაცია მსოფლიო თასის მეშვეობით
2019 წლის ფიბა-ს კალათბურთის მსოფლიო ჩემპიონატის საუკეთესო შედეგების გუნდ(ებ)ი ფიბა–ს თითოეული ზონიდან პირდაპირ მიიღებენ მონაწილეობას ოლიმპიურ თამაშებში.

ოთხი ტურნირის მასპინძლობის უფლებები ვიქტორიას, სპლიტს, კაუნასსა და ბელგრადს მინიჭა. თავდაპირველად მათი ჩატარება დაგეგმილი იყო 2020 წლის 23-დან 28 ივნისამდე, მაგრამ -19-ის პანდემიის გამო გადაიდო 2021 წლის 22 ივნისიდან 4 ივლისამდე პერიოდში.

ფიბა-ს ოლიმპიური საკვალიფიკაციო ტურნირები მოიცავს ფიბა-ს 2019 წლის კალათბურთის მსოფლიო ჩემპიონატის არაკვალიფიციურ 16 საუკეთესო გუნდს და მისივე მსოფლიო რეიტინგში ორ ყველაზე მაღალრეიტინგულ ქვეყანას თითოეული ზონისათვის. 2019 წლის 19 სექტემბერს ფიბა-მ დაახახელა ეს გუნდები: ანგოლა და სენეგალი (აფრიკა), მექსიკა და ურუგვაი (ამერიკა), ჩინეთი და კორეა (აზია-ოკეანეთი) და ხორვატია და სლოვენია (ევროპა).

ახალი ზელანდია ტურნირიდან გამოვიდა 2021 წლის თებერვალში, რის გამოც ფიბა-მ ისინი ჩაანაცვლა ფილიპინებით, შემდეგი საუკეთესო გუნდით აზიისა და წყნარი ოკეანის რეგიონში.

გათამაშება
2020 წელს თითოეული ოთხი საკვალიფიკაციო ტურნირიდან გამოავლენს გუნდს, რომელიც კვალიფიკაციას მიიღებს 2020 წლის ზაფხულის ოლიმპიურ თამაშებზე. ფორმატი შედგებოდა 24 ეროვნული ნაკრებისგან, რომლებიც დაყოფილი იყო ოთხ ტურნირად, თითოში ექვსი გუნდით; თითოეულის გამარჯვებული გუნდი ოლიმპიადაზე იღებს კვალიფიკაციას. გათამაშება შედგა 2019 წლის 27 ნოემბერს.
ტომას ტუხელი

ტომას ტუხელი (; დ. 29 აგვისტო, 1973) — გერმანელი საფეხბურთო მწვრთნელი და ყოფილი ფეხბურთელი. წვრთნის ბუნდესლიგის კლუბ „ბაიერნს“.

დაიბადა კრუმბახში. მას საფეხბურთო კარიერის დასრულება 25 წლის ასაკში, ქრონიკული ტრავმების გამო მოუწია. 2000 წელს ტუხელმა დაიწყო სამწვრთნელო კარიერა და 5 წლის მანძილზე მუშაობდა „შტუტგარტის“ ახალგაზრდულ გუნდებში. 2009 წელს „აუგსბურგის“ სარეზერვო გუნდში მიღწეული წარმატების შემდეგ ჩაიბარა გერმანიის ბუნდესლიგაში ახლადაღზევებული „მაინცი“.

ტიტულები
სამწვრთნელო
ბორუსია დორტმუნდი:
გერმანიის საფეხბურთო თასი: 2016–17

პარი სენ-ჟერმენი:
საფრანგეთის ლიგა 1: 2018–19, 2019–20
საფრანგეთის საფეხბურთო თასი: 2019–20
საფრანგეთის ლიგის თასი: 2019–20
საფრანგეთის საფეხბურთო სუპერთასი: 2018, 2019
უეფა-ს ჩემპიონთა ლიგის ფინალისტი: 2019–20

ჩელსი:
უეფა-ს ჩემპიონთა ლიგა: 2020–21
უეფა-ს სუპერთასი: 2021
ფიფა-ს მსოფლიო საკლუბო ჩემპიონატი: 2022

ინდივიდუალური
პრემიერლიგის თვის საუკეთესო მწვრთნელი: მარტი, 2021
ნაფთალი ბენეთი

ნაფთალი ბენეთი (; დ. 25 მარტი, 1972) — ებრაელი პოლიტიკოსი. ისრაელის მე-13 პრემიერ-მინისტრი 2021 წლის 13 ივნისიდან. 2019-2020 წლებში იყო ისრაელის თავდაცვის მინისტრი. 2013-2019 წლებში ბენეტი იყო მინისტრი დიასპორის საიკთხებში. 2013-2015 წლებში ხელმძღვანელობდა ეკონომიკისა და რელიგიური მომსახურეობის სამინისტროებს. 2015-2019 წლებში იყო განათლების მინისტრი. 2018 წლიდან პარტია პარტია „ახალი მემარჯვენეების“ ლიდერი. 2012-2018 წლებში ბენეტი იყო პარტია „ებრაული სახლის“ ლიდერი.
ბენი ჰილი

ალფრედ ჰოთორნ „ბენი“ ჰილი ( დ. 21 იანვარი, 1924 — გ. 20 აპრილი, 1992) — ინგლისელი კომიკოსი, მსახიობი, მომღერალი, სიმღერების ავტორი და მწერალი, რომელიც ყველაზე მეტად ცნობილია თავისი სატელევიზიო პროგრამით „ბენი ჰილის შოუ“, რომელიც ექსპორტირებული იყო მსოფლიოს მრავალ ქვეყანაში. იყო ბრიტანული კულტურის მოწინავე ფიგურა თითქმის ოთხი დეკადის განმავლობაში. ბენი ჰილი გარდაიცვალა ინგლისში, 68 წლის ასაკში.
საუთჰემპტონი

საუთჰემპტონი — ქალაქი ინგლისში, ჰემფშირის საგრაფოში, ლონდონიდან სამხრეთ-დასავლეთით დაახლოებით 110 კმ-ში და პორტსმუთიდან დასავლეთით 24 კმ-ში. განლაგებულია მდინარეების ტესტის, იტჩენისა და ჰამბლის ქვემოთებში, სოლენტის ყურის სანაპიროზე, ლა-მანშის სიახლოვეს. მსხვილი საზღვაო პორტია. საავტომობილო და სარკინიგზო გზების მნიშვნელოვანი კვანძი. 2018 წლის მდგომარეობით ქალაქის მოსახლეობა შეადგენს 269,781 ადამიანს.
კრისტიანა ჩამორო ბარიოსი

კრისტიანა ჩამორო ბარიოსი (; დ. 1954) — ნიკარაგუელი ჟურნალისტი და პოლიტიკოსი. გაზეთ „ “-ს ვიცე-პრეზიდენტი. პედრო ხოაკინ ჩამორო კარდენალისა და ნიკარაგუის ყოფილი პრეზიდენტის ვიოლეტა ბარიოს დე ჩამოროს შვილი.

2021 წლის არჩევნებში იყო პრეზიდენტობის კანდიდატი, თუმცა დანიელ ორტეგას მთავრობამ არ მისცა ამის უფლება და 2021 წლის ივნისში დააპატიმრა.
ირაკლი შამათავა

ირაკლი შამათავა (დ. 14 ნოემბერი, 1987, გალი) — ქართველი მწერალი და იურისტი. სამართლის დოქტორი (2022). აფხაზეთის ლიტერატორთა და შემოქმედთა გაერთიანების, საავტორო უფლებათა ასოციაციის, საქართველოს ადვოკატთა ასოციაციისა და საქართველოს მწერალთა შემოქმედებითი კავშირის წევრი. კავკასიის უნივერსიტეტის სამართლის სკოლის დოქტორი და მოწვეული ლექტორი, ასოცირებული პროფესორი

ბიოგრაფია
დაიბადა 1987 წლის 14 ნოემბერს გალში, აფხაზეთის ავტონომიური რესპუბლიკა. 2011 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტის სამართლის ბაკალავრიატი, ხოლო 2016 წელს კავკასიის უნივერსიტეტის სამართლის სკოლის მაგისტრატურა. 2012-2013 წლებში იყო ამავე უნივერსიტეტის სტუდენტური თვითმმართველობის პრეზიდენტი. 2019-2020 წლებში სწავლობდა თბილისის პოლიტიკური სწავლების სკოლაში.

შემოქმედება
გამოქვეყნებული აქვს მოთხრობები და ნოველები, რომლებიც იბეჭდება ისეთ პერიოდულ გამოცემებში როგორიცაა „ცისკარი“, „ჩვენი მწერლობა“, „ლიტერატურული პალიტრა“, „ქართული მწერლობა“, „ქართული სიტყვა“. ავტორი თარგმნილია აფხაზურ, ინგლისურ, რუსულ, სომხურ, ყაზახურ და აზერბაიჯანულ ენებზე.

მოთხრობები „ბავშვობადაკარგული თაობა“ (2017) და „ჩემი სახელია ჰიროშიმა“ (2018) დაიბეჭდა საქართველოს განათლების, მეცნიერებისა და კულტურის სამინისტროს პროექტის ცოცხალი წიგნების ინგლისურენოვან ანთოლოგიაში. 2012 წელს რუსულად თარგმნილი მოთხრობა „კაენი და სახარება“ შესულია მსოფლიო ხალხთა პროზაულ კრებულში. ნოველა „პილატე“ აზერბაიჯანულად დაიბეჭდა ქართული პროზის ანთოლოგიაში (2018). გერმანიაში, თანამედროვე მწერლების ლიტერატურულ ალმანახში 2016 წელს დაიბეჭდა მისი მოთხრობა „ცხოვრება, როგორც სინამდვილეშია“.

ავტორი და ხელმძღვანელია გამოცემის „ვილაპარაკოთ – 33 ამბავი აფხაზეთზე“, რომელიც აერთიანებს თანამედროვე ქართული მწერლობის პროზაულ ტექსტებს აფხაზეთის ომის თემატიკაზე (2020 წ.) და ილუსტრირებული ფოტოალბომის „თბილისი – ძველი და ახალი“ (2017 წ.)

ჯილდოები და პრემიები
2020 — გიორგი შარვაშიძის სახელმწიფო პრემია ქართულ-აფხაზური კრებულისთვის გამშვები პუნქტი, . (მთარგმნელი ირმა ოსია).
2016 — წმ. ილია მართლის (ჭავჭავაძის) გაზეთ ივერიის სახელობის პროზა-პოეზიის პრემია.
2016 — პრემია ქალაქ ფოთის კულტურის განვითარებაში შეტანილი განსაკუთრებული წვლილისთვის
2012 — გურამ რჩეულიშვილის სახელობის პრემია მინიატურისათვის „ბავშვობადაკარგული თაობა“
2012 — დავით აღმაშენებლის სახელობის პრემია რომანისათვის „დემნა უფლისწული“
2010 — ნიკოლოზ ბარათაშვილის სახლ-მუზეუმისა და ქ. თბილისის მერიის მიერ ორგანიზებული ლიტერატურული კონკურსი „მცირე პროზა“, პრემია მოთხრობისათვის „კაენი და სახარება“
ქინძოტამალის ციხე

ქინძოტამალის ციხე — საფორტიფიკაციო ნაგებობა თურქეთში, არდაჰანის რაიონში, ისტორიულ არტაანში, სოფელ ქინძოტამალის, თანამედროვე ბაღდაშენის დასავლეთით 800 მ-ზე, მდ. ურუმდერეს მარცხენა სანაპიროზე, მცირე ბორცვზე შემორჩენილია მასშტაბური ციხე (41°3′49.29″; 42°22′32.76″). მრუდხაზოვანი გეგმის მქონე ნაგებობაში ჩართულია სამი ნახევარწრიული გოდოლი. ნაწილობრივ დანგრეულია ჩრდილოეთი კედლის მხარე, მისასვლელი სამხრეთიდან აქვს. ციხის კედლების წყობა ოსმალური პერიოდის ნაგებობას გავს, თუმცა ჩანს უფრო ადრეული ხანის სამშენებლო ფენებიც. ციხე აღწერილია სხვადასხვა მკვლევართა მიერ. აგრეთვე, 1913-1918 წლების მოგზაურობათა დღიურებში ციხეს და ციხესთნ ეკლესიას ასახელებს ოდიშარია-მარტვილელი.
მიხეილ არჯევანიძე

მიხეილ არჯევანიძე (დ. 19 თებერვალი, 1973) — ქართველი მსახიობი. 1995 წელს დაამთავრა მ. ფანიაშვილის სახელობის ხელოვნების აკადემიის სამსახიობო ფაკულტეტი. 1993 წლიდან იყო დუმბაძის სახელობის საბავშვო თეტრის მსახიობი. 2003 წლიდან არის თბილისის გრიბოედოვის სახელობის დარამატული თეატრის მსახიობი. არის თავისუფალი თეატრის მსახიობი.
ბარამ ვარდანისძე

ბარამ ვარდანისძე — სვანთა ერისთავი 1177–1180-იან წლებში. შოთა მესხიას კვლევის თანახმად, ორბელთა ამბოხების შემდეგ გიორგი  ისევ ვარდანისძეებს სწყალობს. ამ პერიოდში უნდა დაენიშნა მეფეს სვანთა ერისთავად ბარამ ვარდანისძე, რომელიც ამ თანამდებობას, თამარის პირველი ისტორიკოსის თანახმად, თამარის მეფობის დასაწყისში ფლობდა: „ბარამ ვარდანისძე, სუანთა ერისთავი“.